An canpanil al ze an edificio a forma de tór colegà ala česa o a un palas aonde ke ghe n'è inte le canpane, ke le gnen sonaze al scopo de convocàr la sent a la funsion relijosa, de scandir al tenp, de nunsiar na festa o na desgràsia. Se al canpanil no el ze ligà a na funsion relijosa ma sivìl, alora al gnen ciamà tor civica. bot: bot singoi par sonar le ore meridiana: sonada a tre canpane fata a manca an quart a meodì te la Ceza de Vilabruna sonada a na canpana: in ocasion de qualunque celebrasion se al canpanil al ga na unica canpana, sonar le avemarie se al canpanil al ga pì de na canpana sonar a mort: se sona solche do canpane par nunsiar an mort e par conpagnarlo al cimitero dopo al funeral sonar dopio: se sona a tre canpane par nunsiar la messa e co se lede al Gloria; 'te un serti posti anca par conpagnar al mort al cimitero sonar ugnol: se sona co na unica canpana te un canpanil a pì canpane par nunsiar la messa, dopo de er sonà dopio : se sona le canpane a concerto qualche dì prim del santo patrono secont le tradision del posto par nunsiar la festa canpane a martel: se sona a martel par avisar che ghe n'è an incendio o na aluvion, in modo che tuti i core a jutar sgreole: da' che de Vendre Sant na olta no se podea sonar le canpane, se ndea su te el canpanil e se sonea le sgreole par ciamar la zent a la procession Convocasion consiljo comunal Mort particolari Aniversari locai e\o nasionai la prima distinsion dei canpanii se pol farla in base a come ke al edificio al se inserìs te el contesto de la česa o del palas al qual al ze colegà. Se ghe n' trova difati de quei conpletamente destacàzi da la česa , altri tacazi ma comunque dotai de na so porta de aceso e de fonde, e serti conpletamente inglobai 'te la česa, tanto da no aer fonde soe . An nantra distinsion la pol eser fata in base a la idea de costrusion: ghe n'è canpanii fati come na vera e propria tor, co un bus inte par ndar sù e te un serto senso na càsa de risonansa, e altri, i cosideti canpanii "a vela", fati solke da un suporto a mo' de cavalét par čener sù le canpane. I primi i ze carateristici de quasi tute le Ceze de dimension medie, grande e pisole. Al canpanil al pol eser frequentà da zent e le canpane se le sent da distante parkè la strutura serada sù la costituis na specie de casa de risonansa. I canpanii a vela invese i ze tipici de le ceséte pì cèe, pì ke sia 'te el passà 'te la zona alpina, ma anca 'te n serte ceséte in stile francescàn. Incói la gran part de le čese nove le ga an canpanil a vela de cimento armà; la assensa de na strutura serada no la assa ke la canpana la rinbonbe 'te i mur dintorn, sichè se sent na sonada pì linpida ma smorsada.